AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES PROTOKOLS Nr. 256

2018. gada 6. martā plkst.10.00

Jēkaba ielā 16, 408.telpā (komisijas sēžu zālē)

Sēdē piedalās:

*komisijas locekļi:*

Ainars Latkovskis

Kārlis Seržants

Kārlis Krēsliņš

Ringolds Balodis

**Aleksejs Loskutovs**

**Jānis Ruks**

**Veiko Spolītis**

**Edvīns Šnore**

**Zenta Tretjaka**

**Mihails Zemļinskis**

citas personas:

• Tieslietu ministrijas Krimināltiesību departamenta direktore *Indra Gratkovska;*

• Tieslietu ministrijas Krimināltiesību departamenta juriste *Dace Sauša;*

• Latvijas Pašvaldību savienības padomniece juridiskajos jautājumos *Vineta Reitere;*

• Saeimas Juridiskā biroja vec.jur. padomniece *Līvija Millere*;

• AIKNK vec. konsultante *Ieva Barvika;*

• AIKNK konsultanti: *Margita Markevica, Māris Veinalds*

**Sēdi vada:** komisijaspriekšsēdētājs A.Latkovskis

**Sēdi protokolē:** M.Markevica

**Sēdes veids:** atklāta

**Darba kārtība**:

1. Grozījumi Aizturēto personu turēšanas kārtības likumā (1119/Lp12) 2. lasījums.

**A.Latkovskis**. Aicina izskatīt darba kārtības pirmo punktu – likumprojektu **“Grozījumi Aizturēto personu turēšanas kārtības likumā” (1119/Lp12).** Uz2.lasījumuiesniegti 4 priekšlikumi. Aicina izskatīt 1.priekšlikumu.

**L.Millere**: skaidro, ka priekšlikums paredz, ka termins “tuvinieki” tiek lietots tādā pašā nozīmē kā Kriminālprocesa likumā.

**I.Gratkovska**: priekšlikumu daļēji atbalsta un piedāvā šādu 5.panta ceturtās daļas 11) punkta redakciju “11 ) nepilngadīgā aizturētā Kriminālprocesa likumā noteiktie tuvinieki “.

**A.Latkovskis**: ierosina 1.priekšlikumu daļēji atbalstīt komisijas priekšlikumā.

*Deputātiem iebildumu nav.*

**1.priekšlikums daļēji atbalstīts komisijas priekšlikumā**.

**A.Latkovskis**: aicina izskatīt 2. priekšlikumu.

**I.Gratkovska**: priekšlikumu neatbalsta, jo saskaņā ar krimināltiesībām persona uzskatāma par bērnu līdz 18 gadu vecumam.

**A.Latkovskis**: aicina 2.priekšlikumu neatbalstīt, norāda, ka tabulā tas netiks iekļauts.

*Deputāti 2.priekšlikumu neatbalsta.*

**2.priekšlikums nav atbalstīts.**

**A.Latkovskis:** aicina izskatīt 3.priekšlikumu.

**L.Millere**: skaidro, ka priekšlikumā 5.panta 62 daļas redakcija formulēta, izmantojot terminu “tuvinieki”.

**I.Gratkovska**: neiebilst.

**A.Latkovskis**: aicina 3.priekšlikumu atbalstīt.

*Deputāti 3.priekšlikumu atbalsta.*

**3.priekšlikums atbalstīts.**

**A.Latkovskis:** aicina izskatīt 4.priekšlikumu.

**L.Millere**: atgādina, ka, izskatot likumprojektu 1.lasījumā, tika secināts, ka likums var stāties spēkā parastajā kārtībā, tāpēc tiek ierosināts izslēgt spēkā stāšanās nosacījumu.

**A.Latkovskis**: aicina atbalstīt 4.priekslikumu.

*Deputāti 4.priekšlikumu atbalsta.*

**4.priekšlikums atbalstīts.**

**A.Latkovskis:** aicina likumprojektu atbalstīt un virzīt izskatīšanai Saeimā 3.lasījumā.

*Deputāti likumprojektu atbalsta*.

**Lēmums**:

- likumprojektu “Grozījumi Aizturēto personu turēšanas kārtības likumā” (1119/Lp12). atbalstīt un virzīt izskatīšanai Saeimā 2.lasījumā.

**A.Latkovskis**: informē par komisijas 7.marta sēdē izskatāmajiem jautājumiem.

**V.Spolītis**: informē par dalību LIBE un nacionālo parlamentu kopsēdē, kurā tika apspriesti ANO globālā līguma projekti par bēgļiem un drošu un sakārtotu migrācijas procesu. Dokumentu ANO paredzēts pieņemt marta beigās.

*Sēde pabeigta 2018.gada 6.martā plkst. 10. 25.*

*Tehnisku iemeslu dēļ sēdes ieraksts neizdevās.*

Komisijas priekšsēdētājs A.Latkovskis

Komisijas sekretārs K.Krēsliņš

Komisijas konsultante M.Markevica